《荆门军蒙泉》
宋代·李复

远山分脉发岩陬，六月虚堂客意秋。
无限寒云喷不去，有多鸣玉碎无休。
清涵锦石斑斑丽，秀吐金莲熠熠幽。
美润散分周下泽，余波还入楚江流。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。